b'\n_START_ARTICLE_\nPalacio San Jos\xc3\xa9\n_START_PARAGRAPH_\nSan Chos\xc4\x97 r\xc5\xabmai (isp. Palacio San Jos\xc3\xa9) \xe2\x80\x93 buvusi asmenin\xc4\x97 kaudiljo, generolo ir Argentinos Konfederacijos prezidento Chusto Chos\xc4\x97 de Urkizos rezidencija. Dabar pastatas naudojamas kaip muziejus. R\xc5\xabmai yra u\xc5\xbemiestyje, Entre Rioso provincijoje, 23 km nuo Konsepsion del Urugvajaus miesto. R\xc5\xabm\xc5\xb3 architektas \xe2\x80\x93 Pedro Fossati. Statybos vyko 1848\xe2\x80\x931858 m. B\xc5\xabdinga XIX a. vidurio Argentinos-Italijos architekt\xc5\xabra. Yra 38 kambariai, biblioteka, valgomasis, virtuv\xc4\x97s, poilsio aik\xc5\xa1t\xc4\x97, koply\xc4\x8dia, du bok\xc5\xa1tai. Naudojami brang\xc5\xabs ir i\xc5\xa1taigingi baldai, veidrod\xc5\xbeiai, paveikslai. 1935 m. r\xc5\xabmai paskelbti nacionaliniu paminklu.'